ขึ้นอีก! OR-BCP เพิ่มราคาเบนซิน-แก๊สโซฮอล์ 60 สต. ดีเซลคงเดิม เริ่มพรุ่งนี้
ขึ้นอีก! OR-BCP ปรับเพิ่มราคาน้ำมันเบนซิน-แก๊สโซฮอล์ ลิตรละ 60 สต. ส่วนดีเซลคงราคาเดิม มีผลพรุ่งนี้
ขึ้นอีก! OR-BCP ปรับเพิ่มราคาน้ำมันเบนซิน-แก๊สโซฮอล์ ลิตรละ 60 สต. ส่วนดีเซลคงราคาเดิม มีผลพรุ่งนี้
22 เม.ย. 2565

บริษัท ปตท. น้ำมันและการค้าปลีก จำกัด (มหาชน) หรือ OR และ บริษัท บางจาก คอร์ปอเรชั่น จำกัด (มหาชน) หรือ BCP เปิดเผยว่า ปรับขึ้นราคาขายปลีกน้ำมันเบนซิน และแก๊สโซฮอล์ทุกชนิด 0.60 บาทต่อลิตร ส่วนกลุ่มดีเซลทุกชนิดคงราคาเดิม มีผลวันพรุ่งนี้วันที่ 23 เมษายน 2565 เวลา 05.00 น. เป็นต้นไป
ทั้งนี้ ส่งผลให้ราคาน้ำมันขายปลีกในพื้นที่กรุงเทพมหานคร ที่ยังไม่รวมภาษีบำรุงท้องถิ่นวันพรุ่งนี้ เป็นดังนี้ น้ำมันเบนซิน ออกเทน 95 ของ PTT Station ราคาลิตรละ 47.06 บาท, แก๊สโซฮอล์ 95 ลิตรละ 39.65 บาท, แก๊สโซฮอล์ 91 ลิตรละ 39.38 บาท, E20 ลิตรละ 38.54 บาท และ E85 ลิตรละ 31.84 บาท ส่วนน้ำมันดีเซล B7, B10 และ B20 คงเดิม ลิตรละ 29.94 บาท
